# Gutten som ble mann

| *Gutten som ble mann* |
| --- |
| orig. *Tol'able David* |
|  |
| Generell informasjon |
| Filmtype | Stumfilm |
| Sjanger | Drama |
| Utgivelsesår | 1921 |
| Prod.land | USA |
| Språk | Stum (engelske mellomtitler) |
| Bak kamera |
| Regi | Henry King |
| Produsent | Henry King |
| Manusforfatter | Edmund Goulding Henry King |
| Basert på | "Tol'able David" av Joseph Hergesheimer |
| Klipp | W. Duncan Mansfield |
| Prod.selskap | Inspiration Pictures |
| Distributør | Associated First National |
| Eksterne lenker |
| IMDb
 |

Gutten som ble mann (originaltittel: *Tol'able David*) er en amerikansk stumfilm drama fra 1921, regissert av Henry King med Richard Barthelmess og Gladys Hulette i hovedrollene.

Historien ble filmatisert på nytt i 1930 av Columbia Pictures, denne gangen med blant andre Richard Cromwell, Noah Beery og Joan Peers i hovedrollene.

## Handling

David Kinemon, yngste sønn av noen gårdbrukere i Vest-Virginia, lengter etter å bli behandlet som en mann av familien og naboene - spesielt Esther Hatburn, den pene jenta som bor sammen med bestefaren sin på en annen gård i nærheten. Imidlertid blir David hele tiden minnet om at han fremdeles bare er en gutt, men ingen ordentlig mann enda. David får til slutt en mulighet til å bevise seg når den fredløse Iscah Hatburn og sønnene hans Luke og Little Buzzar, søskenbarn til Hatburn-familen, flytter inn på Hatburn-gården - mot Esthers og bestefarens vilje. Esther ber først David om ikke å blande seg inn, og sa at han aldri klarer å stå i mot søskenbarna hennes.

Kort tid senere dreper søskenbarna Davids kjæledyr. De skader også storebroren når han skal levere post og frakte passasjerer til byen med vognen sin. Davids far ønsker å sørge for rettferdighet på egen hånd, i stedet for å stole på den lokale sheriffen. Men han blir forhindret på grunn av et brått og dødelig hjerteinfarkt. David er fast bestemt på å gå etter Hatburns-familien i farens sted, men moren trygler ham om å stoppe - og argumenterer med at han helt sikkert kommer til å bli drept. I tillegg er brorens kone, og lille spedbarn, avhengige av ham.

Kinemon-familien blir snart tvunget til å forlate hele gården, og blir nødt til å flytte inn i et lite hus i den nærmeste byen. David forsøker å skaffe seg brorens gamle jobb, men får beskjed om at han er alt for ung. Han finner imidlertid arbeid ved en landhandel i området. Men David havner snart i en konfrontasjon med Luke og resten av Hatburn-familien, og dette utvikler seg til en kamp på liv eller død.

## Medvirkende

* Richard Barthelmess: David Kinemon
* Gladys Hulette: Esther Hatburn
* Walter P. Lewis: Iscah Hatburn
* Ernest Torrence: Luke Hatburn
* Ralph Yearsley: Saul Hatburn
* Forrest Robinson: bestefar Hatburn
* Laurence Eddinger: Mr. John Gault
* Marion Abbott: mamma Kinemon
* Edmund Gurney: pappa Kinemon
* Warner Richmond: Allen Kinemon
* Patterson Dial: Rose Kinemon
* Henry Hallam: landsby-legen

## Referanser

## Eksterne lenker

* (en) *Gutten som ble mann* på Internet Movie Database

* (sv) *Gutten som ble mann* i Svensk Filmdatabas

* (fr) *Gutten som ble mann* på Allociné

* (nl) *Gutten som ble mann* på MovieMeter

* (en) *Gutten som ble mann* på The Movie Database – film

* (en) *Gutten som ble mann* på American Film Institute

* (en) *Gutten som ble mann* på Silent Era

* (en) *Gutten som ble mann* på Rotten Tomatoes

Autoritetsdata